Masjid Jamek An-Nur, Labuan

Masjid Jamek An-Nur (atau juga dikenali sebagai Masjid Negeri Wilayah Persekutuan Labuan) merupakan masjid tunggal di Wilayah Persekutuan Labuan, Malaysia. Peringkat awal pembinaan masjid ini dikendalikan oleh kerajaan Sabah melalui Majlis Ugama Islam Sabah (MUIS). Masjid ini dirasmikan pada 1 Februari 1988 oleh Yang di-Pertuan Agong kelapan, Sultan Iskandar ibni Sultan Ismail dari Johor bersempena Hari Wilayah.

Sejarah 
Kerja-kerja projek pembinaan telah dimulakan pada 9 Jun 1980 Masihi tetapi atas beberapa sebab teknikal, projek ini telah ditangguhkan. Namun pada 16 April 1984 Masihi setelah Pulau Labuan dijadikan Wilayah Persekutuan yang kedua selepas Kuala Lumpur, projek ini diambil alih dan dilaksanakan di bawah pentadbiran kerajaan Persekutuan.

Senibina
Gabungan seni bina dari unsur senibina Melayu Brunei bercampur dengan senibina Turki. Hasil dua pengaruh ini telah menghasilkan sebuah masjid baru dengan indentiti unik yang indah. Masjid ini dilengkapi dengan kubah dan dua menara tinggi di kedua belah masjid dan turut dilengkapi dengan kemudahan dan peralatan bagi kegunaan awam seperti tiga dewan kuliah, perpustakaan Darul Hikmah, pejabat pentadbiran dan bulik rehat bagi VIP.

Rujukan

Pautan luar 
  Masjid Labuan/Masjid Jamek An-Nur
 Facebook Masjid Jamek An-Nur

Masjid di Labuan
Penubuhan 1987 di Malaysia